Milí študenti,

Tu sú pokyny ako vypracovávať prípravy k projektom na maturitné témy:

**Písomná príprava v MS Word:**

**Názov MS Word dokumentu (to je to čo vidíte v priečinku keď ešte nie je dokument otvorený):**

**číslo témy. Názov témy**

Napríklad:

1. Family

2. Housing

..

Forma:

* Font - Calibri, veľkosť písma 11**, riadkovanie 1**,
* Odseky viditeľné = medzi odsekmi nechať jeden riadok voľný!
* Okraje – úzke (nájdete na karte Rozloženie, prvá ikona vľavo, nájdete už prednastavené v možnostiach okrajov)
* Jedna A4 textu (najlepšie ak je zaplnená **celá strana**, viac netreba, lebo to zbytočne navyšuje čas, ktorý máte k prezentácii témy, čo je 5 minút; ALE ak niekto rozpráva rýchlo a vie, že 1 A4 mu bude málo, môže mať zapísanú v príprave max. ešte 1/3 druhej strany. **Menej ako 1 strana je zas málo!!!,** ak sa nevyplní čas 5 min. a obsahovo sa nepokryje téma, môže to mať vplyv na známku)

**Prvý riadok: číslo témy. Názov témy (napr. 1. Family)**

**Druhý riadok: číslo projektu. Názov zvoleného projektu (napr.: 2. Types of families)**

Čiže pri téme 8 to môže vyzerať takto:

**8. My Hometown**

**1. My birthplace/hometown**

**1. odsek – úvod k zvolenému projektu**

**Úvod nemá byť dlhý (3 – 5 riadkov).**

Prvá veta: **I have chosen project number .. (topic of your project),** napr*. I have chosen project number 2 - Types of families*

Nasleduje **všeobecný statement**. Uvediem to na príklade prvej témy Family:

projekt č.1 My family – všeobecný statement môže obsahovať myšlienku, čo je rodina a čo pre mňa znamená moja rodina

projekt č.2 Types of families - všeobecný statement môže obsahovať myšlienku, čo je rodina a že napriek štandardnému typu, nuclear family, existuje viac typov rodín v našej spoločnosti, ktoré vieme kategorizovať a majú svoje výhody aj nevýhody

projekt č.3 Free-time in my family – všeobecný statement môže poukazovať na dôležitosť voľného času tráveného v rodine

**2. odsek a nasledujúce odseky – jadro projektu (– každý odsek sa má vzťahovať k jednej snímke (snímka =slide) v PPT prezentácii; 3 snímky je málo,** optimálny počet je 5 – záleží však podľa členenia a problematiky projektu**)**

Na uvedenie myšlienok v prezentácii využívajte **linkery (spájacie výrazy) a frázy,** ktoré poukážu na nadväznosť informácií, ktoré prezentujete a zároveň sa snažte neopakovať jednu a tú istú frázu dookola.

Čiže ak argumentujete niečo v projekte, nezabúdať na linkery typu*: Firstly, First of all, Secondly, Another thing is that ... It’s also true that ... Furthermore, What’s more,*

Ak uvádzate príklady: *for example,*

*for instance,*

*look at the case of..*

*take... ,for example*

Ak vyjadrujete názor: *I think/believe/feel ..*  *In my view .. In my opinion .. Personally, I think that...*

*I don’t think that... I’m convinced that ... I don’t really know if .. As I see it, Don’t forget that .. I agree/disagree that .. It seems to me that .. If you ask me .. The way I see it .. To my mind ..*

Ak vyjadrujete opačný názor ako si myslia iní, alebo ak vyjadrujete protiklad k niečomu: *However,*

*On the other hand ..*

**Posledný odsek = záver**

Zhrnutie pointy vášho projektu. (Pri niektorých projektoch sa možno bude žiadať navrhnúť hypotetické riešenia problémov, napríklad pri ekológii) Stačí ak je rovnako dlhý ako úvod – ( 3 – 5 riadkov)

Využívať linkery typu:

*In conclusion*

*Finally,*

*To sum up,*

*Last but not least*

*The point that I’m trying to make is...*

*In short,*

**Prezentácia v MS PowerPoint:**

**Názov súboru PPT prezentácie (to je to čo vidíte v priečinku keď ešte nie je prezentácia otvorená):**

**číslo témy. Názov témy**

Napríklad:

1. Family

2. Housing

..

(Rovnako ako pri word dokumente)

1. **snímka:**

**Názov projektu**, /NIE témy/ (umiestnenie v strede snímky)

**Meno a priezvisko** (menším písmom ako názov projektu, umiestnený v pravom dolnom rohu)

Pri prvom slide **rozprávate to, čo máte pripravené v úvode.**

Príklad ako má vyzerať prvý slide k téme č.1:

Free-time in my family

Lucia Dzurendová

2.,3.,..snímka: **obrázky**

PPT prezentácia má obrázky, ktoré odrážajú to, čo hovoríte vo vašej príprave vo Worde odstavec za odstavcom. Číže ak máte v jadre projektu 5 odstavcov, v PPT prezentácii musí byť 5 slidov s obrázkami týkajúcimi sa obsahu v textovom dokumente vašej prípravy (1 odstavec vo worde = 1 snímka/slide v PPT)

Text do PPT projektov nepatrí!!!

Zhrnutie prezentácie - nemusíte mať žiaden slide. Ten záver poviete po odklikaní všetkých snímkov.

**!!! Do PPT prezentácie zároveň NEDÁVATE slide s textom *Thank you for your attention***

**Hodnotenie projektu:**

* Obsah
* Slovná zásoba (vyššia slovná zásoba, snažiť sa o level B2)
* Plynulé vyjadrovanie + správnosť vyjadrovania
* Gramatika